**P O Z I V**

**na sudjelovanje u savjetovanju s javnošću**

**o**

**NACRTU PRIJEDLOGA ODLUKE O DONOŠENJU PLANA ZAŠTITE OD POŽARA ZA ZADARSKU ŽUPANIJU**

Člankom 13. stavkom 9. Zakona o zaštiti od požara („Narodne novine“ br: 92/2010.) utvrđeno je da jedinice lokalne i područne (regionalne) samouprave u donošenju planova osiguravaju sudjelovanje javnosti.

Cilj je prikupiti informacije o interesima, stavovima i prijedlozima zainteresirane javnosti u vezi s javnim politikama u području zaštite od požara te pravovremeno uočiti slabosti i negativne učinke javnih politika, a s tim u vezi planskim dokumentima koje kroz postupak savjetovanja treba otkloniti prije njihovog formalnog usvajanja.

Plan zaštite od požara dokument je iz područja zaštite od požara kojim se prikazuje stvarni broj, veličina, smještaj i ustroj vatrogasnih postrojbi odnosno dobrovoljnih vatrogasnih društava te njihova područja djelovanja i odgovornosti.

Budući da je Plan zaštite od požara za Zadarsku županiju dokument kojim se uređuju pitanja od interesa za sigurnost građana, sukladno članku 11. Zakona o pravu na pristup informacijama (Narodne novine broj 25/13. i 85/15.) provodi se postupak savjetovanja sa zainteresiranom javnošću. Postupak savjetovanja provest će se sukladno Kodeksu savjetovanja sa zainteresiranom javnošću u postupcima donošenja zakona, drugih propisa i akata (Narodne novine broj 140/09.), stavljanjem Nacrta prijedloga Odluke na mrežne stranice Zadarske županije s mogućnošću zainteresiranih da elektronskom poštom ili u pisanom obliku dostave svoje komentare, primjedbe i prijedloge na raspoloživom obrascu – prilog 2.ovog Poziva.

Postupak savjetovanja provest će se u razdoblju **od** **21.veljače 2022**. **do 21.ožujka 2022.godine**. Organizator i nositelj postupka savjetovanja je Upravni odjel za prostorno uređenje, zaštitu okoliša i komunalne poslove u Zadarskoj županiji.

Pozivamo vas na sudjelovanje u postupku Savjetovanja, za koju potrebu Vam je na raspolaganju utvrđeni Nacrt prijedloga Odluke o donošenju Plana zaštite od požara za Zadarsku županiju i Obrazac za sudjelovanje u savjetovanju.

* Prilog 1. Nacrt prijedloga Odluke o donošenju Procjene rizika od velikih nesreća za Zadarsku županiju
* Prilog 2. Obrazac za dostavu prijedloga, primjedbi i mišljenja u internetskom savjetovanju.